《题榕溪阁》
宋代·张栻

寒溪澹容与，老木枝相樛。
其谁合二美，名此景物幽。
太史昔南骛，於焉曾少休。
想当下榻初，清与耳目谋。
品题得要领，亦有翰墨留。
我来访遗址，密竹鸣钩辀。
稍令旧观复，还与佳客游。
树影散香篆，水光泛茶瓯。
市声不到耳，永日风飕飕。
所忻簿书隙，有此足夷犹。
平生丘壑原，如痼不可瘳。
虽知等喧寂，终觉静理优。
更思濯沧优。榕根浮小舟。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。